EELNÕU

**MAARDU LINNAVALITSUS**

**KORRALDUS**

Maardu ... 2023 nr...

Projekteerimistingimuste määramine

Muuga tänavavalgustuse projekteerimiseks

Maardu Linnavalitsusele esitati 01.09.2022 ehitisregistri kaudu taotlus projekteerimistingimuste väljastamiseks Muuga aedlinnas asuvatele kinnistutele tänavavalgustuse projekteerimiseks. Taotlus on registreeritud ehitisregistris nr 2211002/10509.

Ehitusseadustiku § 26 lg 1 ja lg 2 kohaselt väljastatakse projekteerimistingimused olulise rajatise ehitusprojekti koostamiseks. Projekteerimistingimuste taotlusega kavandatu aluseks on taotlusega koos esitatud Hepta Group Energy OÜ poolt koostatud asendiskeem, mis on lisatud korraldusele. Projekteerimistingmuste taotluse lisas oleva Hepta Group Energy OÜ põhimõttelise skeemi alusel kavandatakse Maardu linnas Muuga piirkonna tänavavalgustuse rekonstrueerimise tööprojekti koostamine.

Ehitusseadustiku § 31 lg 1 kohaselt tuleb projekteerimistingimuste andmise menetlus korraldada avatud menetlusena. Muuga aedlinna kinnistute tänavalgustuse projekteerimistingimuste eelnõu avalikust väljapanekust teatati Maardu kodulehel ja Maardu Panoraamis. Avaliku väljapaneku jooksul pole vastuväiteid laekunud.

Arvestades eeltoodut ja võttes aluseks ehitusseadustiku § 26 lg 1, lg 2 ja § 28 ja arvestades Hepta Group Energy OÜ taotlust 2211002/10509

1. Määrata projekteerimistingimused Muuga aedlinnas asuvatele kinnistutele tänavavalgustuse ehitusprojekti koostamiseks vastavalt korralduse lisadele.

2. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

3. Korraldus jõustub teatavakstegemisest.

(allkirjastatud digitaalselt)

(allkirjastatud digitaalselt)

Vladimir Arhipov

Linnapea Julia Saveljeva

Linnasekretär